**Проект!**

**Р Е П У Б Л И К А Б Ъ Л Г А Р И Я**

**НАРОДНО СЪБРАНИЕ**

**З А К О Н**

**за изменение и допълнение на Закона за българските лични документи**

(Обн. ДВ, бр. 93 от 1998 г.; изм. и доп., бр. 53 от 1999 г.; изм., бр. 67 от 1999 г.; изм., бр. 70 от 1999 г.; изм., бр. 113 от 1999 г.; изм. и доп., бр. 108 от 2000 г.; изм., бр. 42 от 2001 г.; изм., бр. 45 от 2002 г.; изм., бр. 54 от 2002 г.; изм., бр. 29 от 2003 г.; доп., бр. 63 от 2003 г.; изм. и доп., бр. 96 от 2004 г.; изм., бр. 103 от 2004 г.; изм., бр. 111 от 2004 г.; доп., бр. 43 от 2005 г.; изм., бр. 71 от 2005 г.; изм., бр. 86 от 2005 г.; изм., бр. 88 от 2005 г.; изм., бр. 105 от 2005 г.; изм., бр. 30 от 2006 г.; изм., бр. 82 от 2006 г.; изм. и доп., бр. 105 от 2006 г.; изм. и доп., бр. 29 от 2007 г.; изм., бр. 46 от 2007 г.; изм. и доп., бр. 52 от 2007 г.; доп., бр. 66 от 2008 г.; изм. и доп., бр. 88 от 2008 г.; изм., бр. 35 от 2009 г.; доп., бр. 47 от 2009 г.; изм., бр. 82 от 2009 г.; доп., бр. 102 от 2009 г.; изм., бр. 26 от 2010 г.; изм., бр. 100 от 2010 г.; доп. бр. 9 от 2011 г.; изм., бр. 23 от 2011 г.; изм., бр. 32 от 2011 г.; изм., бр. 55 от 2011 г.; изм. и доп., бр. 21 от 2012 г.; изм., бр. 42 от 2012 г. ; изм. и доп., бр. 75 от 2012 г.; доп., бр. 23 от 2013 г.; доп., бр. 70 от 2013 г.; изм., бр. 53 от 2014 г.; изм., бр. 14 от 2015 г.; изм., бр. 79 от 2015 г.; изм., бр. 80 от 2015 г.; доп., бр. 33 от 2016 г.; доп., бр. 81 от 2016 г.; изм., бр. 97 от 2016 г.; изм. и доп., бр. 101 от 2016 г., в сила от 01.01.2018 г., влизането в сила изм. на 01.01.2019 г. с бр. 97 от 2017 г.; изм. и доп., бр. 85 от 2017 г.; изм., бр. 97 от 2017 г.; изм. и доп., бр. 14 от 2018 г.; изм. и доп., бр. 24 от 2018 г., в сила от 23.05.2018 г., бр. 1 от 2019 г., изм., бр. 12 от 2019 г., бр. 17 от 2019 г.)

**§ 1**. В чл. 17 се създават нови ал. 7 и ал. 8:

„(7) Български личен документ може да бъде получен лично чрез използване на лицензиран доставчик на пощенска или куриерска услуга, когато са изпълнени едновременно следните условия :

1. заявлението за издаване на български личен документ е подадено лично в дипломатическо или консулско представителство на Република България в чужбина, което предлага тази услуга;

2. при подаването на заявлението е посочен адрес за получаване на новия документ на територията на държава, в която Република България има дипломатическо или консулско представителство или няма дипломатическо или консулско представителство, но има дипломатически отношения и е назначила акредитиран посланик;

3. разходите за изпращане на готовия документ от съответното дипломатическо или консулско представителство на Република България в чужбина до заявения адрес, както и за връщането в консулската служба на подписан документ за получаването му, са били платени при подаване на заявлението.

(8) Лицата, на които се издават българските лични документи, не могат да претендират обезщетение за вреди от държавните органи, компетентни за издаването и връчването, настъпили в резултат на изгубване или повреждане на българския личен документ, ако изгубването или повреждането на българския личен документ е настъпило след предаването му на пощенска служба или на куриерска фирма за получаване по реда на ал. 7.”

**§ 2.** В чл.18а се правят следните изменения :

1. Т.2 на ал.1 се изменя така :

„2. лицето притежава валидно квалифицирано удостоверение за електронен подпис или валидно удостоверение за електронна идентичност, освен когато заявлението е подадено чрез автоматизираната информационна система за електронни услуги на Министерството на външните работи”

1. Ал.2 се изменя така:

„(2) При подаване на заявлението по електронен път лицето го подписва с квалифициран електронен подпис. Допуска се подаване на заявление и без подписване с квалифициран електронен подпис, ако лицето се е идентифицирало при подаването по реда на Закона за електронната идентификация или подава заявлението чрез автоматизираната информационна система за електронни услуги на Министерството на външните работи, в която прикача копие на валидния български личен документ, чиято подмяна желае”.

1. Ал.5 се изменя така :

„(5) Когато заявлението за издаване на български личен документ е подадено по електронен път, документът се получава лично, като връчването става само след като самоличността на получателя бъде установена еднозначно и документът, чиято подмяна се иска, бъде върнат”.

**§ 3.** В чл. 31, ал. 5 числото „90" се заменя с „45“, а след текста се добавят запетая и думите „а при бърза услуга до 30 дни“.

**§ 4.** В чл. 36 ал. 1 се изменя така:

„(1) Паспортите на българските граждани се издават със срок на валидност 5 или 10 години, съгласно заявения от лицето срок. На лицата до 18-годишна възраст се издават паспорти със срок на валидност 5 години.“.

**§ 5**. В чл. 48, ал. 2 числото „90" се заменя с „45“, а след текста се добавят запетая и думите „а при бърза услуга до 30 дни“.

**ЗАКЛЮЧИТЕЛНИ РАЗПОРЕДБИ**

**§ 6**. Параграф 2 влиза в сила 12 месеца след обнародването на закона в „Държавен вестник“;

**§ 7.** Министерство на вътрешните работи създава организационни условия и осигурява необходимите технически и програмни средства за издаването на паспорти със срок на валидност 10 години, установен в чл.36, ал.1, не по-късно от 01.01.2021 г. При създаване на организационни условия и осигуряване на необходимите технически и програмни средства преди посочения срок, българските граждани могат да подават заявления за издаване на паспорти със срок на валидност 10 години от по-ранен момент, определен с постановление на Министерския съвет.

Законът е приет от 44-ото Народно събрание на …………………………… г. и е подпечатан с официалния печат на Народното събрание.

**ПРЕДСЕДАТЕЛ НА**

**НАРОДНОТО СЪБРАНИЕ:**

**(Цвета Караянчева)**